钦定古今图书集成/明伦汇编/闺媛典/第042卷 > 田蕴玺妻李氏
## 钦定古今图书集成/明伦汇编/闺媛典/第042卷 > 田蕴玺妻李氏

按《明外史列女传》：鸡泽李氏，田蕴玺妻。遇乱，蕴玺兄
弟被杀，李抱女同姒王抱男而逃。王足创难行，令李
速去。李曰：“良人兄弟俱死，当存此子以留田氏。”后遂
弃己女，抱其子赴城，得无恙。

一年之乱，举家走匿，翁姑旋被杀。李携幼男及夫弟
方七岁者共逃，力罢不能俱全。或教之舍叔而抱男，
李曰：“翁姑死矣，叔岂能再得乎？子虽难割，然吾夫在
外，或未死，尚可期也。”竟弃男负叔而走。